Η **Δημοκρατία της Αυστρίας** (γερμανικά: Republik Österreich), στην ιστοριογραφία **Πρώτη Αυστριακή Δημοκρατία** (Erste Republik), ήταν ένα κράτος που υπήρχε την περίοδο μεταξύ της υπογραφής της Συνθήκης του Αγίου Γερμανού, το Σεπτέμβριο του 1919, και της ίδρυσης του Ομοσπονδιακού Κράτους της Αυστρίας, το 1934. Η περίοδος αυτή σημαδεύτηκε από τις βίαιες συγκρούσεις των αριστερών και των δεξιών παρατάξεων και οδήγησε στην Ιουλιανή Εξέγερση του 1927 και στον Αυστριακό Εμφύλιο Πόλεμο.

Ίδρυση
------

Το 1919 το κράτος της Γερμανικής Αυστρίας διαλύθηκε με τη Συνθήκη Αγίου Γερμανού, η οποία παραχωρούσε τις γερμανόφωνες περιοχές της Σουδητίας στην Τσεχοσλοβακία, του γερμανόφωνου Τυρόλο στην Ιταλία και ένα σημαντικό τμήμα στο Βασίλειο των Σέρβων, Κροατών και Σλοβένων. Η συνθήκη εξόργισε τον γερμανικό πληθυσμό στην Αυστρία, που θεώρησε ότι παραβιάζονται οι αρχές της αυτοδιάθεσης των λαών. Πολλοί θεώρησαν ότι με την απώλεια του 60% περίπου του προπολεμικού εδάφους της αυτοκρατορίας, η Αυστρία δεν θα ήταν πλέον βιώσιμο κράτος.

Το νέο κράτος κατάφερε να αποτρέψει δύο εδαφικές διεκδικήσεις προς την πλευρά των γειτόνων του. Η πρώτη ήταν το νοτιοανατολικό τμήμα της Καρινθίας, η οποία κατοικούνταν από Σλοβένους. Η δεύτερη διεκδίκηση που αποτράπηκε ήταν το αίτημα της Ουγγαρίας για το Μπούργκενλαντ, που με την επωνυμία «Δυτική Ουγγαρία», αποτελούσε μέρος του ουγγρικού βασιλείου από το 1647.

Μετά τον πόλεμο η Αυστρία κυβερνήθηκε από ένα συνασπισμό αριστερών και δεξιών κομμάτων, που καθιέρωσαν μια σειρά προοδευτικών κοινωνικοοικονομικών και εργατικών νομοθετημάτων. Το 1920 η κυβέρνηση συνασπισμού έθεσε σε ισχύ το Σύνταγμα της Αυστρίας. Ωστόσο, το νέο κράτος ήταν δύσκολο να κυβερνηθεί, καθώς οι σημαντικότερες οικονομικές περιφέρειες της πρώην αυτοκρατορίας είχαν αφαιρεθεί με την ίδρυση νέων εθνών-κρατών. Το θέμα αυτό περιπλεκόταν ακόμη περισσότερο από το γεγονός ότι μια σειρά από αυτά τα νέα έθνη-κράτη εξακολουθούσαν να εξαρτώνται από τις τράπεζες της Βιέννης.

Διακυβέρνηση και πολιτική, 1920–1932
------------------------------------

Μετά το 1920 η πολιτική της Αυστρίας κυριαρχήθηκε από το Χριστιανοσοσιαλιστικό Κόμμα, που διατήρησε στενούς δεσμούς με τη Ρωμαιοκαθολική Εκκλησία. Πρώτος καγκελάριος από αυτό το κόμμα, ο Ίγκναζ Σέιπελ, προσπάθησε να σφυρηλατήσει μια πολιτική συμμαχία μεταξύ των πλούσιων βιομηχάνων και της Ρωμαιοκαθολικής Εκκλησίας. Παρά το γεγονός ότι το έθνος είχε ένα σταθερό πολιτικό κόμμα στην εξουσία, η πολιτική κατάσταση ήταν εκρηκτική και βίαιη, τόσο με τις αριστερές, όσο και με τις δεξιές παρατάξεις, ενώ παραστρατιωτικές δυνάμεις συγκρούονταν μεταξύ τους. Το 1927, οι υποστηρικτές της αριστεράς πραγματοποίησαν μια μαζική διαδήλωση κατά της αθώωσης των παραστρατιωτικών ακροδεξιών, οι οποίοι κρίθηκαν ένοχοι για τη δολοφονία ενός άνδρα και ενός παιδιού. Η τεράστια διαδήλωση, γνωστή και ως Ιουλιανή Εξέγερση του 1927, κατεστάλη βίαια από την αστυνομία, που σκότωσε έναν σημαντικό αριθμό διαδηλωτών.

Αυστροφασισμός
--------------

Ο καγκελάριος Ένγκελμπερτ Ντόλφους του Χριστιανοσοσιαλιστικού Κόμματος, ανέλαβε την εξουσία στην Αυστρία το 1932 και αμέσως κατεύθυνε τη χώρα προς την κατεύθυνση της δικτατορίας, της συγκεντροποίησης και του φασισμού. Το 1933 ο Ντόλφους κατήργησε το εθνικό συμβούλιο και δήλωσε ότι το κοινοβούλιο έπαυε να λειτουργεί.

Η κυβέρνηση βρισκόταν σε ανταγωνισμό με το αναπτυσσόμενο ανοδικά Αυστριακό Ναζιστικό Κόμμα, το οποίο ήθελε η Αυστρία να ενωθεί με τη Γερμανία. Ο Αυστροφασισμός του Ντόλφους προσπάθησε να δέσει τη χώρα με το Ρωμαιοκαθολικισμό και να δείξει στους πολίτες ότι η Αυστρία δεν είχε λόγο ένωσης με την προτεσταντική Γερμανία. Οι βίαιες συγκρούσες κλιμακώθηκαν σε εμφύλιο πόλεμο μεταξύ των Ναζιστών, των Σοσιαλιστών και των Αυστροφασιστών.

Την 1η Μαΐου 1934 ο Ντόλφους δημιούργησε ένα μονοκομματικό κράτος, μέσω της πολιτικής οργάνωσης «Μέτωπο Πατρικής Γης» και με την ανακήρυξη της αυταρχικού «Συντάγματος του Μαΐου». Ο φεντεραλισμός και οι εξουσίες του ομοσπονδιακού συμβουλίου περιορίστηκαν, ενώ οι εκλογές για το εθνικό συμβούλιο καταργήθηκαν. Στην πράξη, το σύνολο της νομοθετικής εξουσίας ασκούνταν από τον ομοσπονδιακό καγκελάριο και τον πρόεδρο. Το κράτος ανέλαβε τον πλήρη έλεγχο των σχέσεων μεταξύ των εργοδοτών και των εργαζομένων και ξεκίνησε εκστρατεία για την πάταξη της φιλοναζιστής και φιλογερμανικής παράταξης. Ως απάντηση, οι ναζιστές δολοφόνησαν τον Ντόλφους στις 25 Ιουλίου 1934. Ο διάδοχος του Ντόλφους, Κουρτ φον Σούσνιγκ, διατήρησε τα μέτρα εναντίον των ναζιστών, αλλά απαγόρευσε, επίσης, και την εθνικιστική παραστρατιωτική δύναμη της Αυστρίας, της Χάιμβερ, το 1936.

Παραπομπές
----------

1. ↑  Pike, John. «1919-1945 - Post-Habsburg Austria». *www.globalsecurity.org*. Ανακτήθηκε στις 26 Αυγούστου 2016.
2. ↑  «Interwar Austria». *www.shsu.edu*. Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 26 Αυγούστου 2016.
3. ↑  «History». *konsul.kg*. Ανακτήθηκε στις 26 Αυγούστου 2016.
4. ↑  «On This Day: Violent Protests in Vienna Leave 89 Dead». *www.findingdulcinea.com*. Αρχειοθετήθηκε από το πρωτότυπο στις 1 Οκτωβρίου 2015. Ανακτήθηκε στις 26 Αυγούστου 2016.
5. ↑
6. ↑  «Other Treaties of 1919-1920». *www.johndclare.net*. Ανακτήθηκε στις 26 Αυγούστου 2016.
7. ↑  «Self-determination». *www.johndclare.net*. Ανακτήθηκε στις 26 Αυγούστου 2016.
8. ↑  «Treaty of Saint-Germain | 1919». *Britannica*. Ανακτήθηκε στις 26 Αυγούστου 2016.
9. ↑  Hidasi, Dorottya (24 Ιουνίου 2014). «Nationality law after Treaty of Trianon in the Carpathian basin». Ανακτήθηκε στις 26 Αυγούστου 2016.
10. ↑
11. ↑  Austria Carinthia[*νεκρός σύνδεσμος*]
12. ↑  «The Slovene Ethnic Minority in the Republic of Austria  | Government Communication Office». *www.ukom.gov.si*. Αρχειοθετήθηκε από το πρωτότυπο στις 29 Ιανουαρίου 2019. Ανακτήθηκε στις 26 Αυγούστου 2016.
13. ↑  Trianon peace 1920 - The dismemberment of 1000 years old Hungarian state - Peace to End peace
14. ↑  Treaty of Trianon | World War I [1920] | Britannica.com
15. ↑
16. ↑  «Bloomsbury Professional - Hart Law books» (PDF). Αρχειοθετήθηκε από το πρωτότυπο (PDF) στις 1 Οκτωβρίου 2015. Ανακτήθηκε στις 2 Μαΐου 2016.
17. ↑  DIVIDE ON GERMAN AUSTRIA. - Centrists Favor Union, but Strong Influences Oppose It. - View Article - NYTimes.com
18. ↑  Der Priesterpolitiker Ignaz Seipel und der Heilige Stuhl - E-Theses
19. ↑  Austrian History Yearbook - The Deterioration of Democracy in Austria, 1927–1932 - Cambridge Journals Online
20. ↑  Eclectic (at Best): July 15-17, 1927: Days of Horror in Vienna, Austria
21. ↑  Riots In Vienna - British Pathé
22. ↑  Austrian Social Democrats general strike to prevent civil war, 1927 | Global Nonviolent Action Database
23. ↑  Engelbert Dollfuss | chancellor of Austria | Britannica.com
24. ↑  Concordat Watch - Austria | The Counter-Reformation of 1933-34 and the Dollfuss concordat
25. ↑  Engelbert Dollfuss: Fascist… or Hero? | The War for Christendom
26. ↑  «Dollfuss : After Ten Years - from the Tablet Archive». Αρχειοθετήθηκε από το πρωτότυπο στις 17 Οκτωβρίου 2015. Ανακτήθηκε στις 2 Μαΐου 2016.
27. ↑  «History of the unification of Austria and Germany on March 12, 1938 (der Anschluss)». Αρχειοθετήθηκε από το πρωτότυπο στις 3 Ιουλίου 2011. Ανακτήθηκε στις 2 Μαΐου 2016.
28. ↑  Dollfuss: An Austrian Patriot
29. ↑  February 1934 - Austrians take up Arms
30. ↑  «February 12, 1934 - 70 year anniversary of the Austrian uprising». *www.marxist.com*. Αρχειοθετήθηκε από το πρωτότυπο στις 9 Νοεμβρίου 2016. Ανακτήθηκε στις 26 Αυγούστου 2016.
31. ↑  Rabinbach, Anson (1984-01-01). «The Austrian Civil War of 1934: Harvard and Vienna Conferences». *International Labor and Working-Class History* (25): 98–100. .
32. ↑  The Dollfuss/Schuschnigg Era in Austria: A Reassessment. Günter J. Bischof, Anton Pelinka, Alexander Lassner. ISBN 1412821894
33. ↑  «Adolf Hitler 'personally planned 1934 putsch in Vienna'». *The Telegraph*. 20 Οκτωβρίου 2011. Αρχειοθετήθηκε από το πρωτότυπο στις 21 Απριλίου 2017. Ανακτήθηκε στις 26 Αυγούστου 2016.
34. ↑  «GERMANY AND THE DOLLFUSS MURDER - Western Argus (Kalgoorlie, WA : 1916 - 1938) - 14 Aug 1934». *Trove*. Ανακτήθηκε στις 26 Αυγούστου 2016.

|  |  |
| --- | --- |
| 

|  |
| --- |
| * Πύλη:Αυστρία
 |

 |